Batman elokuvissa
Batmanin hahmo esiintyi ensi kerran vuoden 1943 sarjafilmissä "Batman", jonka pääosassa oli Lewis Wilson. 15-osaisessa sarjassa Batman kamppailee apurinsa Robinin (Douglas Croft) kanssa Dr. Tito Dakaa vastaan, jota näyttelee J. Carroll Naish. Vuonna 1949 ilmestyi toinen 15-osainen sarjafilmi "Batman and Robin", jossa kaksikko taistelee Wizard-roistoa vastaan. Tässä sarjassa Batmania näyttelee Robert Lowery ja Robinia Johnny Duncan.
Batman (vuoden 1989 elokuva)
Bruce Wayne viettää kaksoiselämää; toisessa elämässään hän on kartanossa hovimestarinsa Alfredin kanssa asuva miljonääri ja toisessa hän taistelee Gotham Cityn rikollisuutta vastaan Batmanina. Batman saa vastaansa psykopaattisen Jokerin, joka haluaa päästä rikollisuuden huipulle. Pakkaa sekoittaa myös se, että Jokerilla on myös romanttisia aikomuksia Brucen tyttöystävän Vicky Valen suhteen ja että Bruce tajuaa Jokerin liittyvän jotenkin hänen traagiseen lapsuuteensa.